sasicodes/solvari-1 huggingface dataset:
சம்பந்தர் பாண்டிய நாட்டிலிருந்து மீண்டு சோழநாட்டு வழியே வருகையில் திருக்களர் பாதாளிச்வரம் இவற்றைப் பணிந்து முள்ளியாற்றைக் கடந்தார் கொள்ளம்பூதூரை அடைந்தார் பின்னர்ப் பல தலங்களைப் பணிந்து திருநள்ளாறு சென்றார் பிறகு தெளிச்சேரி பணிந்தார் அங்கிருந்து திருக்கடவூர் பிரயாணமானார் வழியில் போதிமங்கை என்ற பதியில் புத்தர்களுடன் சமயவாதம் செய்து வென்றார் என்பது சேக்கிழார் கூற்று.
இத்தலங்கள் முறையே தெற்கிலிருநது வடக்கு நோக்கி இருத்தலும் போதி மங்கை இருக்கும் இட அமைப்பும் முள்ளியாற்று நிலையும் பிறவும் இன்றளவும் உண்மையாகக் காண்கின்றன.
அப்பர் தமது யாத்திரையில் சில முக்கியமான தலங்களில் தங்கி அங்கிருந்து நாற்புறங்களிலும் அண்மையில் உள்ள கோவில்களைத் தரிசித்துக்கொண்டு மீட்டும் தாம் தங்கிய தலைமைத் தலத்திற்கே வந்து சேர்ந்தனர்.
இங்ஙனமே சம்பந்தரும் சுந்தரரும் தமது தல யாத்திரையின்போது பல பதிகளைத் தங்கும் தலைமை இடங்களாகக் கொண்டனர் என்பது சேக்கிழார் கூறும் விவரம் ஆகும்.
இங்ஙனம் சேக்கிழார் செப்பியுள்ள ஒவ்வொரு தலைமை இடமும் அதனைச் சுற்றியுள்ள பதிகளும் இன்றளவும் எவ்வித மாறுதலும் இல்லாமல் இருத்தல் கவனித்து மகிழத் தக்கது.
சம்பந்தர் தில்லையிலிருந்து திருமுதுகுன்றம் போகும்பொழுது நிவாநதிக்கரைமீது மேற்கு நோக்கிச் சென்றார் வடகரை மாந்துறை பணிந்து பிற தலங்களையும் தரிசித்தார் பின்னர் மழநாட்டுப் பொன்னி வடகரைமீது போய்த் திருப்பாச்சில் ஆச்சிரமம் அடைந்தார் திருஈங்கோய் மலையைப் பணிந்த பிறகு கொங்குநாட்டு மேற்குப் பகுதி நோக்கிச் சென்றார்.
சுந்தரர் சேரமான் பெருமாள் நாயனாருடன் சேரநாடு செல்லப் புறப்பட்டு ஆரூரிலிருந்து மேற்குப் பக்கம் சென்றார் காவிரித் தென்கரை வழி போய்ச் சிவபிரான் கோவில்களைப் பணிந்து திருக்கண்டியூரை அடைந்தார் வட கரையில் திருவையாறு எதிர்ப்பட்டது.
இங்ஙனம் நாயன்மார் யாத்திரை செய்த ஆற்றின் பெயர்களையும் கரைகளையும் அக்கரைகளில் அவர்கள் தரிசித்த கோவில்களையும் அக்கரைகளின் வழியே அவர்கள் சென்ற நாடுகளையும் சேக்கிழார் மிகவும் தெளிவாகக் கூறியிருத்தலைக் காண அப்புலவர் பெருமானது தமிழகத்து நில அமைப்பு அறிவு எந்த அளவு தெளிவாக இருந்தது என்பதும் அத்தகைய தெளிந்த அறிவிற்கு அவரது தல யாத்திரையே சிறந்த காரணம் என்பதும் நன்கறியலாம்.
தமது நூலைப் படிப்பவர் இடமறியாது மயங்குவர் என்ற நோக்கத்துடன் சேக்கிழார் கொள்ளிடத்தின் அலைகள் மோதும் இடத்தில் உள்ளது ஆதனூர்.
சிறப்பாகச் சுந்தரர் தமது தேவாரத்துள் மிழலை நாட்டு மிழலை என்றும் வெண்ணி நாட்டு மிழலை என்றும் இரு வேறு நாடுகளில் இரு வேறு மிழலைகள் இருத்தலைச் சுட்டியுள்ளார்.
இங்ஙனம் குழப்பத்திற்கு இடமாகவுள்ள பதிகளைச் சேக்கிழார் மிகவும் தெளிவாகக் கூறியிருத்தலைக் காண அவர் தமது யாத்திரையிற் கொண்ட பேருழைப்பை நாம் நன்கறியக்கூடுமன்றோ?
சேக்கிழார் அக்குறையைப் போக்க பொன்னி நீர் நாட்டு மருகல் நாட்டுத் தஞ்சாவூர் என்று கூறுமுகத்தான் மருகல் நாடு சோழ நாட்டைச் சேர்ந்தது என்பதைத் தெளியவைத்தார்.
மானக்கஞ்சாறர் வரலாற்றில் கூறப்பட்ட பஞ்சவடி ஈசர் மாவிரதியார் மானக்கஞ்சாறர் அவர் திருமகளார் இவர்களுடைய உருவச்சிலைகள் அங்குள்ள கோவிலில் வைக்கப்பட்டுள்ளன.
இக்கரும்பு வளத்தாற்றான் சேக்கிழார் மேற்சொன்ன தொடரைக் குறித்தார் போலும் செங்குன்றூர் விறல்மிண்ட நாயனார் வாழ்ந்த பதி செங்குன்றம் என்பது நம்பி கூற்று அவ்வளவே.
சேக்கிழார் இவ்வையத்தை அறவே அகற்ற விரும்பி சேரநாட்டில் உள்ள பதிகளில் முன் வைத்து எண்ணத்தக்கது விறல்மிண்டர் பிறந்த செங்குன்றூர் என்று தெளிவாக விளக்கிக் கூறியுள்ளார்.
இவ்வாறு மயங்கத்தக்க இடங்களை எல்லாம் தெளிவாகக் கூறிச்சென்ற சேக்கிழார் சிவத்தல அறிவும் தமிழ்நாட்டு அறிவும் நிரம்பப் பெற்றவர்.
அங்ஙனம் நிரம்பிய அறிவைப் பெற்றமைக்கு அவர் செய்த தல யாத்திரையே காரணம் என்பன இதுகாறும் கூறிய பல சான்றுகளைக் கொண்டு நன்கு உணரலாம்.
அவர் தமது தலயாத்திரையில் அந்தந்தத் தலத்தில் வாழ்ந்த வல்லார்வாய்க் கேட்டுணர்ந்த குறிப்புகள் கொண்டே இது கூற முடிந்தது எனக் கோடல் பொருத்தமே ஆகும்.
இத்தகைய செய்திகள் பலவற்றை நோக்கச் சேக்கிழார் தமது தல யாத்திரையின்போது இவற்றைத் தக்கார் வாயிலாகக் கேட்டறிந்தனராதல் வேண்டும் என்று நினைக்க இடமுண்டாகிறது.
இறைவன் உமையம்மை யாருடன் அமர்ந்து தமது மடித்து ஊன்றிய வலக்காலின் அடியில் சண்டீசரை அமரவைத்து தாம் சூடியிருந்த கொன்றை மாலையை எடுத்து அவரது முடி மீது சூட்டிச் சண்டீசப் பதம் அருளும் நிலையை உணர்த்தும் இச்சிற்பம் கருத்தூன்றிக் கவனிக்கத் தக்கது.
இம்மூன்று நிலைகளையும் ஒருங்கே பெற்ற சண்டீசப்பதச் சிற்பம் ஒரு பக்கமும் சண்டீசப் பதத்தை விளக்கும் சேக்கிழார் பாக்களை ஒரு பக்கமும் வைத்துப் பார்ப்பது நல்லது.
இறைவனது கோவணத்துண்டை ஒரு தட்டில் வைத்து அதற்கு ஈடாக அமர்நீதியார் தம் செல்வங்களை எல்லாம் மற்றொரு தட்டில் வைத்தும் இரண்டும் சமமாக நிற்கவில்லை.
நாயன்மார் வாழ்ந்த இடத்துக் கோவில்களில் அவர் தம் உருவச் சிலைகளை எழுப்பி வழிபடல் பண்டை மரபு என்பது முன்பே குறிக்கப்பட்டதன்றோ?
அம்மரபுப்படி பழையாறையில் எழுந்தருளப் பெற்றிருந்த உருவச்சிலைகளைப் பார்த்தே சேக்கிழார் இப்புதிய செய்தியைச் சேர்த்தனர் என்று கொள்ள வேண்டும்.
அங்ஙனம் கொண்டால் சேக்கிழார் கேவலம் தலங்களைக் கண்டதோடு திருப்தி கொள்ளாமல் ஒவ்வொரு கோவிலிலும் உள்ள நாயன்மார் உருவச்சிலைகளையும் நன்றாகக் கவனித்துக் குறிப்புகள் தயாரித்தவர் என்பது நன்கு வெளியாகும்.
அங்ஙனம் இருந்தும் பொறுப்பு வாய்ந்த அப்பெரும் புலவர் எல்லாப் பழைய மடங்களைப் பற்றியும் கூறவில்லை புதிய மடங்களைப் பற்றியும் கூறவில்லை.
அவர் திருவதிகை சித்தவடம் திருநல்லூர் சீகாழி திருப்புகலூர் திருக்கடவூர் திருமறைக்காடு திருப்பூந்துருத்தி திங்களுர் திருமருகல் திருவாரூர் திருவீழிமிழலை மதுரை காஞ்சி காளத்தி ஒற்றியூர் முதலிய சில இடங்களிற்றாம் நாயன்மார் காலத்தில் மடங்கள் இருந்தன என்பதைத் தெளிவாகக் கூறியுள்ளார்.
சேக்கிழார் பெருமான் தமது தல யாத்திரையின்போது இன்னின்ன திருமடம் நாயன்மார் காலத்தது என்பதை நன்கு விசாரித்து அறிந்தமையாற்றான் பலவற்றையும் குழப்பிக் கூறாது தெளிவாக மேற்சொன்ன திருமடங்களை மட்டும் குறித்துப் போந்தார் என்று கொள்வதே அறிவுக்கும் ஆராய்ச்சிக்கும் பொருத்தமானது.
அங்ஙனம் இருந்தும் சேக்கிழார் மதுரைக் கோவில் திருமுதுகுன்றக் கோவில் காஞ்சிஏகாம்பரநாதர் கோவில் தில்லைக்கூத்தப்பிரான் கோவில் போன்ற சிலவே நாயன்மார் காலத்திற் கோபுரத்துடன் விளங்கினவை மற்றவை கோபுரம் அற்றவை என்று தெளிவாகக் கூறியுள்ளது நோக்கத் தக்கது.
பொறுப்புள்ள பதவியில் இருக்கும் எந்த நூலாசிரியனும் தனது நூலை இயன்றவரை உண்மைக்கு மாறாக வரையத் தலைப்படான் பொறுப்பற்றவன் வேண்டும் விகற்பங்களைக் கூறி நூலைப் பெரிதாக்கிப் பலவகை அபூத கற்பனைகளைப் புகுத்தி விடுவான்.
சேக்கிழார் இவ்வரசியல் கண்கொண்டு ஏனைய நாயன்மார் வரலாறுகளை ஆராய்ந்தபொழுது மேலும் பல புதிய அரசர்களைப்பற்றி அறியவேண்டியவர் ஆனார்.
திருப்பனந்தாளில் யானைகளைக் கொண்டு லிங்கத்தை நிமிர்த்த முயன்றகுங்கிலியக் கலயரைப் பணிந்து பாராட்டிய சோழ அரசன் இங்ஙனம் அரசியல் தொடர்புடையார் பலருடைய உண்மை வரலாறுகளை அறியவேண்டிய பொறுப்பு சேக்கிழாரைச் சேர்ந்தது.
இவர்களைப் பற்றித் தம் மனம் போனவாறு அவர் நூல் பாடியிருப்பின் இவர்களைச் சேர்ந்த சேக்கிழார் காலத்தில் இருந்த அரச மரபினர் அவர் நூலை மதிக்க வழியில்லை அல்லவா?
ஆதலின் அந்தந்த அரச மரபினரும் ஏற்றுக் கொள்ளத்தக்க நிலையில் தமது பெருநூல் உண்மைச் செய்திகள் பொருந்தியதாக இருத்தல் வேண்டும் என்ற கவலை பொறுப்புள்ள சேக்கிழார்க்கு உண்டாகி இருத்தல் வேண்டும் என்று நாம் நினைப்பதில் தவறில்லை.
இனி இவ்வரலாற்றுச் சிறப்புடைய நாயன்மார்களைப் பற்றியும் அரசர்களைப் பற்றியும் சேக்கிழார் கூறும் குறிப்புகள் இன்றளவும் நமக்குக் கிடைத்துள்ள கல்வெட்டுச் செய்தி கட்குப் பொருந்தியனவாக உள்ளனவா என்பதையும் இப்பெரும் புலவர் எந்தச் சான்றுகள் கொண்டு இவர்கள் வரலாறுகளைப் பாடியிருத்தல் கூடும் என்பதையும் ஒருவாறு ஆராய்வோம்.
ஆதலின் சிவன் கோவில்கட்குத் தீங்கு செய்தான் நாளும் சொக்கநாதர் கோவிலுக்குச் சந்தனம் அரைத்து உதவி வந்த மூர்த்தி நாயனாருக்குச் சந்தனம் கிடைக்காதவாறு செய்தான் என்பது சேக்கிழார் குறிப்பாகும்.
இங்ஙனம் பாண்டிய நாட்டையும் சோழநாட்டையும் கைப்பற்றி ஆண்டவன் களப்பிரகுல காவலனான அச்சுத விக்கந்தன் என்பது தமிழ் நாவலர் சரிதை புத்ததத்தர் கூற்று வேள்விக்குடிப் பட்டயம் இவற்றால் அறியப்படும் உண்மையாகும்.
இக்களப்பிரர் காலத்தில் பல நூற்றாண்டுகட்கு முன்னிருந்த பாண்டியனால் விடப்பட்ட பிரம்மதேய உரிமை அழிக்கப்பட்டு விட்டது என்பதை வேள்விக்குடிப் பட்டயத்தால் அறியலாம்.
விளக்கமாகவே மூர்த்தியார் சிவப்பணி செய்யாவாறு களப்பிர அரசன் இடையூறு விளைத்தான் என்று சேக்கிழார் கூறுதல் வரலாற்றுச் செய்திக்குப் பொருத்தமான தாகவே காணப்படல் காண்க.
இப்பேரரசன் பல்லவராலும் களப்பிரராலும் சைவ சமய ஆதரவு குறைந்து வருதலைக் கண்டு எழுபதுக்கு மேற்பட்ட சிவன் கோவில்களைத் தமிழ் நாட்டிற் கட்டுவித்த பெரும் பக்தன்.
தம் மகனிடம் அரசை ஒப்புவித்துச் சிவத்தல யாத்திரை செய்தவர் ஒவ்வொரு தலம் பற்றியும் ஒரு வெண்பாப் பாடினார் என்பது சேக்கிழார் கூறும் செய்தியாகும்.
ஆதலின் அவனது மரபினருள் முன்னோரான ஐயடிகள் வரலாற்றுக் குறிப்புகள் அவன் வழியாகச் சேக்கிழார் அறிந்திருத்தல் கூடும் ஐயடிகள் பாடிய க்ஷேத்திர வெண்பா சேக்கிழார் காலத்தில் முழுவதும் இருந்திருக்கலாம்.
திருப்பாதிரிப்புலியூருக்கு அண்மையில் திருவந்திப்புரம் செல்லும் பெரிய சாலை ஒரம் இடிந்து கிடக்கும் கட்டடச் சிதைவுகளும் அங்குள்ள சமண விக்கிரகமும் புகழ்பெற்ற பாடலிபுரத்துச் சமண மடத்தை நினைப்பூட்டுவனவாகும்.
திருவதிகையில் பண்ணுருட்டியிலிருந்து பாதிரிப்புலியூர் செல்லும் பெரிய சாலையில் திருவதிகைக் காவல் நிலையத்திற்கு எதிரில் பழுதுபட்டுக் கிடக்கும் சிவன் கோவிலே குணபர ஈச்வரம் என்பது.
அரசர் இவர்களைக் கலந்தே யுத்த யாத்திரை செய்வதும் வேறு செயல்களிற் புகுவதும் வழக்கம் என்பது சாணக்கியர் பொருள் நூல் புகலும் விளக்கமாகும்.
இம்மகாமாத்திரர் பல கலைகளில் வல்லவராகவும் சிறந்த போர் வீரராகவும் நற்குடிப் பிறப்புடையவராகவும் இருத்தல் வேண்டும் என்பது மநுதர்ம சாத்திரக் கூற்றாகும்.
சேக்கிழார் கூறும் சிறுத்தொண்டர் இலக்கணம் சாணக்கியர் பொருள் நூலுக்கும் மநுவின் விதிக்கும் ஒத்திருத்தல் கண்டு மகிழத்தக்கது.
வாதாபியைத் தூளாக்கிச் சாளுக்கியரை ஒடுக்கிப் பதின்மூன்று ஆண்டுகள் தன் ஆட்சியில் வாதாபியை வைத்துக்கொண்ட புகழுடையவன் முன் சொன்ன மகேந்திரன் மகனான நரசிம்மவர்மன் ஆவன்.
இங்ஙனம் பல்லவரால் தமது பண்டை நகரம் பாழானதால் தங்கள் பெருஞ் சிறப்புக்கு இழுக்கு ஏற்பட்டது என்று சாளுக்கியரே புலம்பினர் என்பதற்கு அவர்தம் பட்டயங்களே போதிய சான்றாகும்.
சிறுத்தொண்டர் சிராளதேவர் என்ற பெயர்கொண்ட சிவபிரானுக்கும் வீரபத்திரர்க்கும் தொண்டு செய்து வந்தவர் என்று கல்வெட்டுகள் குறிக்கின்றன.
உத்தராபதியார் சிறுத்தொண்டர் மாளிகையில் உபசரிக்கபட்டார் படவே அம்மாளிகை இருந்த இடமே நாளடைவில் உத்தராபதீசர் கோவிலாக மாறி இருக்கலாம்.
சிறுத்தொண்டர் வரலாற்றில் உள்ள தெய்வீகச் செயல் ஒழிந்த ஏனைய அனைத்தும் இங்ஙனம் கல்வெட்டுச் சான்று கொண்டனவாகக் காண்கின்றன.
பல்லவ நாட்டைக்கைப்பற்றி அதன் தென் எல்லையில் பாண்டிய நாட்டின் வட எல்லையில் தங்கிய சாளுக்கியன் தெற்கே இருந்த பாண்டிய நாட்டையும் கைப்பற்ற எண்ணினான் போலும் அவனது கடல் போன்ற படை பாண்டிய நாட்டைத் தாக்கியது.
பாண்டியர் சாளுக்கியர் போர் நடந்து கொண்டிருந்த பொழுதோ அல்லது பாண்டியர் வெற்றிக்குப் பிறகோ அறியோம் வடக்கு நோக்கி ஓடிய பல்லவன் பெருஞ் சேனையைத் திரட்டிக் கொண்டு வந்து சாளுக்கியனைத் திடீரெனத் தாக்கினான்.
வெற்றி மகள் எவர் பக்கம் சேருவாளோ என்று ஐயுறத்தக்கவாறு ஒருகால் பல்லவர்க்கு வெற்றி மற்றொருகால் சாளுக்கியர்க்கு வெற்றி கிடைத்து வந்தது.
சாளுக்கியன் முற்றிலும் முறியடிக்கப்பட்டுக் கந்தையாடையுடன் தப்பி ஒடினான் என்று பரமேச்வரவர்மனது கூரம் பட்டயம் அறிவிக்கின்றது.
நெல்வேலிப் போரில் நெடுமாறனுக்குத் துணையாக அவன் மகன் கோச்சடையன் பங்கெடுத்துக் கொண்டு ரண ரசிகன் என்ற விக்கிரமாதித்தனை வென்றதால் தன்னை ரண தீரன் என்று அழைத்துக்கொண்டான்.
விக்கிரமாதித்தன் முதலில் பரமேச்வரனைத் தோற்கடித்து அவனது பெருநாட்டைக் கைப்பற்றிக் கொண்டான் தெற்கே இருந்த பாண்டிய நாடும் அவன் படைக்கு இரையாகி இருக்குமாயின் விந்தமலை முதல் கன்னிமுனை வரை சாளுக்கியர் பேரரசு நிலைபெற்றுவிடும்.
நெல்வேலிப்போரில் பாண்டியன் சாளுக்கியனை எதிர்த்திராவிடில் பின்னர் நடந்த பெருவள நல்லூர்ப் போரில் சாளுக்கியனைப் பல்லவன் வென்றிருத்தல் இயலாது.
இந்த முக்கியத்துவத்தை நாட்டு மக்கள் நன்குணர்ந்து நெல்வேலி வென்ற நெடுமாறன் என்று பாண்டியனை வழிவழியாகப் பாராட்டி வந்தனர் போலும்.
இக்காலத்தில் கல்வெட்டு பட்டயம் இவற்றைக் கொண்டே அறியத்தக்க மேற்சொன்ன பல்லவர் சாளுக்கியர் போர்கள் பாண்டியர் சாளுக்கியர் போர் ஆகியவற்றின் விவரங்களைச் சேக்கிழார் எங்ஙனம் சேகரித்தார்?
இங்ஙனம் பட்டயச் செய்திக்கும் இலக்கியச் செய்திக்கும் மிகவும் பொருத்தமாக நெல்வேலிப் போரை விளக்கமாகப் படம் பிடித்துத் தந்த சேக்கிழாரது வரலாற்று உணர்ச்சியை நாம் என்னென்று பாராட்டுவது நம்பியாண்டார் நம்பி போரின் முக்கியத்துவத்தை உணர்ந்தவராகத் தெரியவில்லை.
சேக்கிழார் அதன் சிறப்பை நன்கு உணர்ந்து நெடுமாறர் புராணத்துள் அப்போர் ஒன்றையே பற்றிப் பாடியிருத்தல் அவரது அரசியல் அறிவு நுட்பத்தையும் முதல் நூல் ஆசிரியர் கருத்தை அறியும் ஆற்றலையும் அங்கைக் கனிபோல் அழகுறக் காட்டுவதாகும்.
இராச சிங்கன் கட்டிய கயிலாசநாதர் கோவில் வடமொழிக் கல்வெட்டு ஒன்றில் சென்ற யுகத்தில் துஷ்யந்தன் அசரீரி கேட்டதாகப் படித்திருக்கிறோம்.
அஃது அழிவுற்ற இந்நிலையிலும் பார்ப்பவர் வியக்கத்தக்கவாறு காட்சி அளிக்கின்றது எனின் இராச சிங்கன் காலத்தில் எவ்வளவு சீரும் சிறப்பும் பெற்றதாக இருந்திருத்தல் வேண்டும் அக்கோவிலுக்கு இராச சிங்கன் பெருஞ் செல்வம் வைத்திருந்தான் என்று சேக்கிழார் கூறியுள்ளார்.
இரண்டாம் விக்கிரமாதித்தன் காஞ்சியைக் கைப்பற்றிய பிறகு இராச சிம்மேச்வரத்தின் கயிலாச நாதர் கோவிலின் பெருஞ் செல்வத்தைப் பார்வையிட்டு மகிழ்ந்தான்.
அதனை அக் கடவுளுக்கே விட்டு மகிழ்ந்தான் என்று இரண்டாம் விக்கிரமாதித்தனது கயிலாசநாதர் கோவிலில் உள்ள கன்னடக் கல்வெட்டு அறிவிக்கிறது.
காஞ்சியைக் கைப்பற்றிய இரண்டாம் விக்கிர மாதித்தன் இராச சிம்மேச்வரத்துப் பெருஞ் செல்வத்தைக் கண்டு வியந்தான் அதனை அக்கோவிலுக்கே விட்டு மகிழ்ந்தான் என்று அவனது தேர்ந்தூர்ப் பட்டயம் குறிக்கின்றது.
காஞ்சியைக் கைப்பற்றிய இரண்டாம் விக்கிரமாதித்தன் இராச சிம்மேச்வரத்தின் பெருஞ் செல்வத்தைக் கைக்கொள்ளாது அங்குள்ள விக்கிரகங்களைப் பொன்மயமாக்கி மீண்டான் என்று வக்கலேரிப் பட்டயம் கூறுகிறது.
திருச்சுற்று திருமடை விளாகம் முதலியன இன்றி இழிநிலையில் இருந்தது என்பது தெளிவு.அங்ங்னம் இருந்தும் கால உணர்ச்சியும் வரலாற்று நுட்பமும் உணர்ந்த சேக்கிழார் அது கட்டப்பட்டபோது இருந்த சிறப்பைக் கல்வெட்டுகளைக் கொண்டு ஆராய்ந்தும் காஞ்சியில் இருந்த சான்றோர் வாயிலாகக் கேட்டும் உண்மையை உணர்ந்த பிறகே என்று தெளிவாக அதன் சிறப்பினைத் தாம் நேரிற் கண்டார்போல அழுகுபடக் கூறியுள்ளார்.
நந்திவர்மன் கழற் சிங்கன் ஆட்சிக் காலத்தில் வசந்தகாலம் மிகுதியாக விளக்க முற்றது போலவும் உயர்குடி மக்கள் நற்பண்புகளுடன் விளங்கினாற் போலவும் பெண் மணிகள் கற்பரசிகளாகத் திகழ்ந்தாற் போலவும் செல்வர் ஈகைக் குணத்துடன் வாழ்ந்தார் போலவும் அறிஞர் அடக்கத்துடன் விளங்கினார் போலவும் திருக்குளங்கள் தாமரையுடன் திகழ்ந்தார் போலவும் நந்திவர்மன் தன் குடிமக்களுடன் விளக்க முற்றிருந்தான் என்பது வேலூர்ப் பாளையப் பட்டயக் கூற்றாகும்.
இவனுக்கு இரட்ட அரசனான அமோகவர்ஷ நிருபதுங்கன் மகளான சங்கா என்பவள் பட்டத்தரசியாவள் சிவபக்தி மேற்கொண்டு சிவப்பணிகள் செய்து வந்த மாறன் பாவை என்பவள் ஒருமனைவி என்று பாகூர்ப்பட்டயமும் கல்வெட்டுகளும் கூறுகின்றன.
திருமாலுக்கு மனைவியாக அமைந்த இலக்குமி போல் இராஷ்டரகூடம் குடும்பத்திற் பிறந்த கங்கா என்ற மெல்லியலாள் நந்திவர்ன்மனுக்கு மனைவியாக வாய்த்தாள்.
இங்குமட்டும் அவர் குறித்திருத்தலும் அதற்கேற்பப் பாகூர்ப்பட்டய விளக்கம் இருத்தலும் மேற்சொன்னவை அனைத்தும் கல்வெட்டுகளைக் கொண்டே நிரூபிக்க வேண்டி இருத்தலும் நோக்க.
நரசிங்க முனையரையர் முனையனையர் அல்லது முனையதரையர் என்பவர் திருமுனிப்பாடி நாடாண்டவர் இவர்கள் முதலிற் பல்லவருக்கு அடங்கியும் பிறகு சோழர்க்கு அடங்கியும் இருக்கலானார் ஆவர்.
பல்லவப் பேரரசின் அழிவுக் காலத்தில் முனையதரையன் அபராசிதன் குலமாணிக்கப் பெருமானார் என்று ஒருவன் இருந்தான் என்று திருவாரூர்க் கல்வெட்டு குறிக்கிறது.
விக்கிரமசோழன் ஆட்சியில் முனையதரையன் ஒருவன் அமைச்சனாகவும் சேனைத்தலைவனாகவும் இருந்தான் என்று விக்கிரம சோழன் உலா உரைக்கின்றது இங்ஙனம் மும்முனையதரையர் மரபினர் பல நூற்றாண்டுகளாக வாழ்ந்து வந்திருக்கின்றனர்.
சிற்றரசரான நரசிங்க முனையரையர் ஆதிசைவராகிய சுந்தரரை மகனாக ஏற்று வளர்த்து வந்தார் என்பதை நமக்கு முதன் முதல் அறிவிப்பவர் சேக்கிழாரே ஆவர்.
இங்ஙனம் பல இடங்களிலும் சுந்தரர் அரசர் செல்வாக்குப் பெற்றவர் என்பதைச் சேக்கிழார் வற்புறுத்திச் சென்றமைக்குத் தக்க ஆதாரம் இருக்க வேண்டும் அல்லவா?
சேக்கிழார் நாம் மேலே குறிப்பிட்ட முனையரையர் மரபினரிடமும் திருவாரூர்ச் சிவாசாரியர் மரபினிரிடமும் கேட்டறிந்த செய்திகளின் வன்மையாற்றான் இங்ங்னம் வற்புறுத்திச் சென்றார் என்று கொள்வதே தக்கது.
மனு தன் மகனை அரசனாக்கி அமைச்சன் மகனான சூரியன் என்பவனை அம்மகனுக்கு அமைச்சனாக்கித் தானும் உயிர் பெற்றெழுந்த அமைச்சனும் தவநிலை மேற்கொண்டனர்.
அவன் மரபில் வந்தவனும் விக்கிரமசோழனது அமைச்சனுமான பாலையூர் உடையான் சந்திரசேகரன் ஆதிவிடங்கனான குலோத்துங்கசோழ மகாபலி பாணராயனுக்கு உரியது.
இக்கல்வெட்டிலிருந்து தமக்கு வேண்டிய முக்கியமான நிகழ்ச்சிகளை மட்டும்.எடுத்துக் கொண்டாரே யன்றிப் பெயர்களை எடுத்துக் கொள்ளவில்லை.
முடிவுரை இங்ஙனம் வரலாற்றுச் சிறப்புடைய நாயன்மார் வரலாறுகள் அனைத்தையும் இலக்கியமும் கல்வெட்டும் நம்பத்தக்க செவிவழிச் செய்தியும் கொண்டு சேக்கிழார் பாடியுள்ளார் என்பதனை ஒவ்வொரு நாயனார் வரலாறாக எடுத்துக் கொண்டு சான்றுகள் காட்டிக் கொண்டே போகலாம்.
சேக்கிழார் கூறும் பேரரசர் சிற்றரசர் பற்றிய குறிப்புகள் நாயன்மார் காலத்தில் நடந்த பல்லவர் பாண்டியர் போர் பாண்டியர்சாளுக்கியர் போர் பல்லவர் இரட்டர் போர் பல்லவர் சோழ பாண்டியர் போர் என்பனவும் அப்பர் சம்பந்தர் காலத்து மிழலைப் பஞ்சம் பூசலார் காலத்துப்பல்லவ நாட்டுப்பஞ்சம் கோட்புலியார் சுந்தரர் காலத்துத் தமிழ் நாட்டுப் பஞ்சம் என்பனவும் வரலாற்றுப் புகழ் பெற்றவை.
அங்ஙனமே பல்லவன் குணபர ஈச்வரம் எடுத்தான் என்பதைச் சேக்கிழார் குறியாதிருப்பின் அப்பர் காலத்துப் பல்லவன் மகேந்திரவர்மனே என்பதை உறுதி செய்திருக்க முடியாது.
அவர் அவ்வம்மையாரை மணந்த பிறகு அக்கோலத்துடன் திருவாரூர் வீதிவிடங்கப் பெருமான் கோவிலுக்கு அரச மரியாதையுடன் ஊர்வலமாகச் சென்றார்.
கண் இழந்து தல யாத்திரை செய்து கண் பெற்றார் திருவாரூரை அடைந்து பரவையாரைச் சமாதானப்படுத்தி வாழ்ந்தார் ஏயர்கோன் கலிக்காமனார் தம்மிடம் கொண்டிருந்த வெறுப்டை விருப்பாக மாற்றினார்.
சுந்தரர் புராணத்தை இங்ஙனம் நூலின் முதல் இடை கடை என்னும் மூன்று பகுதிகளிலும் அவராற் பாராட்டப் பெற்ற நாயன்மார் வரலாறுகளை இந்நான்கு பகுதிகட்கும் இடையிடையே வைத்தும் பாடியிருத்தல்.
அச்சருக்கங்களாவன இந்த ஒவ்வொரு சருக்க முடிவிலும் புராணத் தலைவராகிய சுந்தரர் வரலாறு மறவாதிருத்தற்காக அவரைப் பற்றிய செய்யுள் ஒன்றைச் சேக்கிழார் பாடியிருத்தல் கூர்ந்து கவனிக்கத் தக்கது.
இங்ஙனம் எல்லாச் சருக்கங்களும் சுந்தரர் வரலாற்றால் இணைப்புண்டு ஒரு தலைவனைப் பற்றியே பேசும் பெருங்காவியமாகப் பெரிய புராணம் திகழ்கின்றது.
சேக்கிழார் இக்கருத்துக் கொண்டே சங்கிலி கோத்தாற் போலச் சுந்தரர் வரலாற்றை ஒவ்வொரு சருக்கத்துடனும் இணைத்திருத்தல் கண்டு வியக்கத்தக்க ஒன்றாகும்.
சுந்தரர் வரலாற்றிலும் அவராற் சுட்டப் பெற்ற நாயன்மார் வரலாறுகளிலும் சத்துப் பொருள்களாக விளங்குபவை அறம் பொருள் இன்பம் வீடேயாகும்.
திருக்குறிப்புத் தொண்டர் புராணம் சேரமான் பெருமாள் புராணம் முதலிய பல புராணங்களில் சேர சோழ பாண்டிய கொங்கு நாட்டு வளங்கள் சிறப்பிக்கப்பட்டுள்ளன.
நகரச்சிறப்பில் திருவாரூரும் திருக்குறிப்புத் தொண்டர் புராணத்துள் காஞ்சியும் பிற இடங்களிற் பிற நகரங்களும் மதுரை முதலிய பழம்பதிகள் பாராட்டப்பட்டுள்ளன.
பெண் மக்கள் விளையாடும் பந்தாட்டம் அம்மானை கழங்கு ஊசல் சிற்றில் அமைத்து விளையாடல் போன்ற பலவகை விளையாட்டுகள் மானக்கஞ்சாறர் புராணத்தும் சம்பந்தர் புராணத்தும் காணலாம்.
இங்ஙனம் ஒரு பெருங்காவியத்திற்கு உரிய இலக்கணங்களை எல்லாம் தன் மாட்டுச் சிறக்கப்பெற்று விளங்குவது சேக்கிழார் பாடியருளிய பெரிய புராணம் ஆதலின்.
பெருங்காவிய நிலைக்கு ஒத்து விளங்கும் பெரிய புராணத்தைப் பாடிய ஆசிரியர் சேக்கிழார் பெருமான் தமக்குக் காலத்தால் முற்பட்ட புறநானூறு அகநானூறு.
நற்றினை ஐங்குறுநூறு கலித்தொகை பத்துப்பாட்டு திருக்குறள் சிலப்பதிகாரம் மணிமேகலை சிந்தாமணி என்ற பழைய இலக்கியங்களை அழுத்தமாகப் படித்தவர் என்பது அவரது காவியத்தால் நன்கு புலனாகிறது.
திருநீலகண்ட நாயனார் பரத்தை வீட்டிலிருந்து மீண்டதை உணர்ந்த அவர் மனைவியார் அவரோடு உடனுறைதலை விரும்பாராய்த் தம்மைத் தீண்டலாகாது என்று ஆணையிட்டனர்.
சேக்கிழார் உலகப் புகழ்பெற்ற திருக்குறட் பாக்களை அழுத்தந்திருத்தமாகப் படித்து உணர்ந்தவர் என்பதற்கு ஐம்பதுக்கு மேற்பட்ட சான்றுகள் காட்டலாம்.
இசைபற்றி வரும் இவ்விடங்களிற் கூறப்படும் செய்திகள் அனைத்தும் சிலப்பதிகாரம் அரங்கேற்று காதை அடிகளிலும் அவைபற்றிய அடியார்க்கு நல்லார் உரையிலும் விளக்கமாகக் காணலாம்.
இஃதன்றிக் கரிகாலன் இமயம் சென்று அதன் மீது புலிப்பொறி பொறித்து மீண்ட செய்தியைச் சேக்கிழார் திருக்குறிப்புத் தொண்டர் புராணத்திலும் புகழ்ச்சோழர் புராணத்திலும் கூறினமை.
சடங்கவி சிவாசாரியார் என்பவர் சுந்தரர் குலம் முதலியவற்றை ஆராய்ந்து ஒத்த பண்பினால் அன்பு நேர்ந்தார் என்று சேக்கிழார் குறித்துளர்.
இஃது இவனும் பதினாறாட்டைப் பிராயத்தனாய் இவளும் பன்னீராட்டைப் பிராயத்தளாய் ஒத்த பண்பும் ஒத்த நலனும் ஒத்த அன்பும் ஒத்த செல்வமும் ஒத்த கல்வியும் உடையராய்... எனவரும் களவியல் உரையுடன் வைத்து ஒப்புநோக்கத் தக்கது.
சேக்கிழார் முதல் ஏழு திருமுறைகளையும படிதது அநுபவித்தாற்போல வேறு எவருமே படித்திரார் என்பது பெரிய புராணத்தைப் பழுதறப் படித்த அறிஞர் அறிவர்.
நாயன்மார் பாடிய பதிகச் சந்தத்திலேயே அப்பதிகங்களைக் குறிக்கும் இடங்களில் சேக்கிழார் பாக்களும் அமைந்திருத்தல் கண்டு இன்புறத்தக்கது.
பித்தா பிறைசூடி என்ற திருப்பதிகத்தைச் சுந்தரர் பாடினார் என்று கூறும் சேக்கிழார் பாக்களும் இந்தளப் பண்ணில் அமைந்திருத்தல் படித்துப் பாராட்டத்தக்கது.
சான்றாக ஒன்று கூறுதும் அப்பர் நமிநந்தி அடிகள் சிறப்பைத் தமது திருவாரூர்ப் பதிகத்தில் என்று தொடங்கிப் பாடிப் பாராட்டியுள்ளனர்.
சேக்கிழார் வையை யாற்றில் எதிர்சென்ற ஏட்டில் அடங்கிய திருநள்ளாற்றுப் பதிகத்தின் பொருளை மிகவும் விரிவாகக் கூறியிருத்தல் கவனிக்கத்தக்கது.
மணிவாசகர் சண்டீசர் வரலாற்றைக் கூறி திருமந்திரம் சேக்கிழார் பாடியுள்ள திருமூலர் புராணத்தைக் காணின் அவர் திருமந்திரத்தைத் திறம்பட படித்துணர்ந்தவர் என்பது தெள்ளிதிற் புலனாகும்.
சைவ சித்தாந்த சாத்திரங்கள் பதினான்கனுள் சிறந்தனவாகக் கூறப்படும் சிவஞான போதம் சிவஞான சித்தியார் என்பவற்றிற் குறிக்கப்படும் விழுமிய சித்தாந்தக் கருத்துகள் இந்நூல்கள் வெளிவரா காலத்திலேயே சேக்கிழாராற் பெரிய புராணத்துள் கூறப்பட்டுள்ளன.
இதே கருத்து அவர்க்குப் பின்வந்த சிவஞான சித்தியாரில் சைவ சித்தாந்த் சாத்திரங்கள் பதினான்கிற்கு முன் வாழ்ந்த சேக்கிழார் எந்தச் சித்தாந்த நூல்களைப் பயின்றவர்?
அந் நூல்களிலும் சைவத் திருமுறைகளிலும் பொதிந்துள்ள சைவசித்தாந்தக் கருத்துகளையே சேக்கிழார் தமது பெரிய புராணத்துட் பல இடங்களிற் குறித்துள்ளனர்.
இறைவனால் தடுத்து ஆட்கொள்ளப்பட்ட சுந்தரர் திருவெண்ணெய் நல்லூர்க் கோவிலில் பாடிய பித்தா பிறை சூடி என்று தொடங்கும் முதற் பதிகம் இந்தளம் என்ற பண்ணிற் பாடப்பட்டது.
அப்பர் திருப்புகலூரில் தம் இறுதி நாட்களைக் கழித்துக்கொண்டு இருந்தபொழுது அவரது உள்ளத்தைப் பரிசோதிக்கச் சிவபெருமான் ஏவற்படி தேவலோக நடனமங்கையர் வந்து அப்பர்முன் தோன்றினர்.
பெரிய புராணத்துட் கூறப்படும் கார்காலம் பனிக்காலம் இளவேனில் முதலியவற்றைப் பற்றிச் சேக்கிழார் கூறும் இடங்களில் எல்லாம் அவரது வான நூற் புலமையையும் அவ்வப் பருவகால மாற்றங்களை அளந்துகூறும் அறிவு நுட்பத்தையும் நன்குணரலாம்.
குரியன் துணைப்புணர் ஓரையைச் சேர்ந்தான் அதனால் வெங்கதிர் பரப்பினான் பரப்பவே இளவேனில் முதுவேனிலாயிற்று என்று சேக்கிழார் கூறல் நுட்பம் வாய்ந்ததாகும்.
இதுவன்றோ வானநூற் புலமை நுட்பம் உடல்நூற் புலமை மூர்த்தி நாயனார்க்குச் சந்தனக் கட்டை கிடைக்காமற்போகவே அவர் சந்தனக்கல் மீது தம் முழங்கையைத் தேய்த்தார்.
உள்ளே நின்ற எலும்பு நரம்பு தசை இரத்தம் முதலியவற்றை ஒன்றாகப் பொதிந்து மேலே கட்டிய புறந்தோல் முதலில் தேய்ந்தது அதனை அடுத்து நரம்பு தேய்ந்தது பின் எலும்பும் தேய்ந்தது என்பது இதன் பொருள்.
சேக்கிழார் இக்காலத்துச் சிறந்த மருத்துவ நிபுணர் ஆராய்ந்து வியந்து பாராட்டத்தக்க முறையில் மருத்துவக் கலைநுட்பங்களை ஆங்காங்கு விளக்கியுள்ளார்.
இது வடமொழியில் ஆகந்துக ஜ்வரம் எனப்படும் ஆகந்துகம் என்பது அடி முதலியன தாக்குவதாலும் சாபம் முதலியவற்றாலும் பூர்வரூபம் இல்லாமல் திடீரென்று உண்டாகும் ஜ்வரம் இது நான்கு வகைப்படும்.
நீதிநூற் புலமையிலும் சேக்கிழார் சிறந்திருந்தார் என்பதைத் தடுத்தாட்கொண்ட புராணத்தாலும் கண்ணப்பர் புராணத்தாலும் சண்டீசர் புராணத்தாலும் நன்கறியலாம்.
சுந்தரர்க்குப் பாட்டனார் தமக்கு வழிவழி அடிமை செய்வதாகப் பத்திரம் ஒன்று எழுதித் தந்தார் என்றும் அதன்படி சுந்தரர் தமக்கு அடிமை என்றும் வாதித்தார்.
ஆதனுர்ச்சேரி வருணனை நாகைநுளைப்பாடி வருணனை உடுப்பூர்வேடர்சேரி வருணனை என்பவற்றைப் படிப்பார்க்கு இவ்வுண்மை விளங்கும்.
கண்ணப்பர் வேட்டைக்குப் புறப்படல் வேட்டையாடல் புகழ் சோழர் படைகள் போரிடல் போன்ற இடங்களில் எல்லாம் அதனதனுக்குரிய சந்தம் அமைத்திருத்தலை காண்க .
பகைவன் சிவனடியாரைக் குத்த திரும்பி அடியார் வேடத்தில் வந்து அமயம் பார்த்துக் குத்தியதைக் கூறவந்த சேக்கிழார் சேக்கிழார் செய்யுட்களின் சிறப்பியல்புகள் மேலும் பலவாகும்.
பிற புலவர் நூல்களிற் பேரளவிற் காணப்பெறாத திணை மயக்கம் முதலியன விளங்கக்கூறி நம்மை வியப்புறுமாறு செய்விக்கும் பேராற்றல் மிக்க பெரும்புலவர்.
திருக்குறிப்புத் தொண்டர் புராணத்தில் தொண்டைநாட்டு வருணனையில் வரும் குறிஞ்சி பாலை முல்லை மருத்தம் நெய்தல் என்ற ஐந்திணைகளின் பொது இலக்கணமும் பின் சிறப்பிலக்கணமும் பிறகு ஒவ்வொரு நிலத்துக் கருப்பொருள் உரிப்பொருள்களும் பிறவும் அவற்றின் பின் திணைமயக்கமும் நெய்தலும் குறிஞ்சியும் மயங்குதல் மருதமும் குறிஞ்சியும் மயங்குதல் முல்லையும் குறிஞ்சியும் மயங்குதல் போன்றவை படித்துப் படித்து இன்புறத்தக்கவை.
தொல்காப்பியத்துள் குறிப்பாகக் கூறப்பட்ட இத் திணை மயக்க இலக்கணத்திற்கு ஏற்ற எடுத்துக்காட்டுகளாகச் சேக்கிழார் பாக்கள் இலங்கக் காணலாம்.
இத்தகைய வியத்தகு புலமையுணர்வை நன்குணர்ந்தே காஞ்சிப் புராணத்துள் தொண்டை நாட்டு வருணனையைக் கூறப்புகுந்த மாதவச் சிவஞானயோகிகள் என்று சேக்கிழார் பெருமானைப் பாராட்டியுள்ளார்.
இத்தகைய பெரும் புலவர் காவியங்களைத் தமிழ் மக்கள் படித்து இன்புற்று அப்புலவர் நாட்களை நாட்டவர் அறியச் சிறப்புறக் கொண்டாடி மகிழும் நாளே தமிழ் வளர்ச்சிக்குரிய நன்னாள் ஆகும்.
மிகவும் மோசமான கவர்ச்சி உடையில் பிரபல நடிகை.. முகம் சுளித்த நெட்டிசன் புகைப்படம் உள்ளே.. சினிமா செய்திகள் செய்திகள் மிகவும் மோசமான கவர்ச்சி உடையில் பிரபல நடிகை.. முகம் சுளித்த நெட்டிசன் புகைப்படம் உள்ளே.. நடிகை எமி ஜாக்சன் பிரிட்டிஷ் மாடல் அழகியான இவர் ஆர்யா நடித்த மதராசபட்டணம் என்ற படத்தில் நடித்து தமிழ் ரசிகர்கள் மத்தியில் பரிட்சயமானார்.
பட்டதாரி மாணவர்களுக்கு வங்கியில் அதிகாரி மற்றும் அலுவலக உதவியாளர் வேலை மாலத்தீவு அதிபர் பதவியேற்பு விழாவில் பங்கேற்க மாலேவுக்கு சென்ற இந்திய பிரதமர் மோடிக்கு உற்சாக வரவேற்பு முன்னெச்சரிக்கை நடவடிக்கையாக லட்சத்தீவுகள் கடல் பகுதிக்கு மீன்பிடிக்க மீனவர்கள் செல்ல வேண்டாம் கஜா புயலை தொடர்ந்து அரபிக் கடலில் புதிதாக புயல் உருவாவதால் அவசர கட்டுப்பாட்டு மையம் அறிவுறுத்தல் கிராமிய வங்கிகளில் அதிகாரி மற்றும் அலுவலக உதவியாளர் பணிகளில் சேர விரும்புபவர்களுக்கு வங்கிப் பணியாளர் தேர்வு நிறுவனம் பொது எழுத்துத் தேர்வை நடத்துவதற்கான அறிவிப்பை வெளியிட்டுள்ளது.
ஆப்பிரிக்காவில் இருந்து ஆள் இறக்கிய பஹ்ரைன் தங்கங்களை பறிகொடுத்த இந்தியா மாலத்தீவு அதிபர் பதவியேற்பு விழாவில் பங்கேற்க மாலேவுக்கு சென்ற இந்திய பிரதமர் மோடிக்கு உற்சாக வரவேற்பு முன்னெச்சரிக்கை நடவடிக்கையாக லட்சத்தீவுகள் கடல் பகுதிக்கு மீன்பிடிக்க மீனவர்கள் செல்ல வேண்டாம் கஜா புயலை தொடர்ந்து அரபிக் கடலில் புதிதாக புயல் உருவாவதால் அவசர கட்டுப்பாட்டு மையம் அறிவுறுத்தல் இந்தோனிஷியாவில் ஆசிய விளையாட்டுப் போட்டிகள் அந்நாட்டு தலைநகர் ஜகார்தாவில் நடைபெற்று வருகின்றன.